b'\n_START_ARTICLE_\nSabbatino de Ursis\n_START_SECTION_\nLiv og virke\n_START_PARAGRAPH_\nSabattino de Ursis ble utdannet innen astronomi og sendt av sin orden til Kina i 1606. F\xc3\xb8rst kom han til Macao.  Der fikk han sin avsluttende forberedelse p\xc3\xa5 sitt virke i Kina ved jesuittenes universitetskollegium S\xc3\xa3o Paulo._NEWLINE_Han ble i 1611, bare noen m\xc3\xa5neder etter Riccis d\xc3\xb8d (1610), satt til \xc3\xa5 videref\xc3\xb8re arbeidet i det kinesiske keiserlige stjerneobservatorium i Beijing om \xc3\xa5 utarbeide en mer n\xc3\xb8yaktig kalender. Dette var blitt et presserende behov for keiseren, for han hadde like f\xc3\xb8r g\xc3\xa5tt ut med en forutsigelse av en solform\xc3\xb8rkelse som var \xc3\xa9n time feil. Det keiserlige astronomibyr\xc3\xa5 som var satt til \xc3\xa5 assistere keiseren i hans embedsplikt om \xc3\xa5 merke sol- og m\xc3\xa5neform\xc3\xb8rkelser var alts\xc3\xa5 ikke sakkyndig nok._NEWLINE_Den keiserlige beslutning av 1611 som overdro ansvaret for det keiserlige stjerneobservatorium og ledelsen av det keiserlige astronomibyr\xc3\xa5 til jesuittene, b\xc3\xb8d dem ogs\xc3\xa5 \xc3\xa5 oversette europeiske verker om astronomi til kinesisk. _NEWLINE_I 1612 oversatte han og den fremst\xc3\xa5ende kinesiske katolske vitenskapsmann Xu Guangqi en oversettelse av det vestlige verket \xc2\xabVestlige irrigasjonsmetoder\xc2\xbb (kinesisk: Taixi Shuifa). Det er imidlertid ingen indikasjoner p\xc3\xa5 at de vanningsmetoder som ble beskrevet der ble tatt i bruk f\xc3\xb8r lenge etter, i den siste del av Qing-tiden._NEWLINE_Intriger fra de forbig\xc3\xa5tte kinesiske astronomer forstyrret imidlertid hans astronomiske arbeide i Beijing, og de Ursis og hans assistent pater Diego de Pantoja m\xc3\xa5tte trekke seg tilbake til Macao i 1617, der de begge skulle forbli og ende sine dager. _NEWLINE_Under den kinesiske ritestridens tidligere stadier utgav han i 1618 en studie ved navn De Vera Cognitione Dei Apud Litteratos Sinenses, og foreslo der at tre uttrykk som var blitt innarbeidet i den katolske kinamisjon p\xc3\xa5 Riccis tid som passende oversettelser av det kristne gudsbegrep, Tian, Shangdi og Tianzhu skulle oppgis helt og holdent. Han mente at man skulle g\xc3\xa5 over til translitterasjon av \xc2\xabDeus\xc2\xbb og latinske uttrykk i stedet. Dette standpunktet ble n\xc3\xb8ye gransket i jesuittenes hovedkvarter i Roma, men vant ikke frem.'